CELEX: 62018CN0590
Language: mt
Date: 2018-09-20 00:00:00
Title: Kawża C-590/18 P: Appell ippreżentat fl-20 ta’ Settembru 2018 minn Fujikura Ltd mis-sentenza tal-Qorti Ġenerali (It-Tmien Awla) fit-12 ta’ Lulju 2018 fil-Kawża T-451/14: Fujikura vs Il-Kummissjoni

26.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 427/21
            
         
      Appell ippreżentat fl-20 ta’ Settembru 2018 minn Fujikura Ltd mis-sentenza tal-Qorti Ġenerali (It-Tmien Awla) fit-12 ta’ Lulju 2018 fil-Kawża T-451/14: Fujikura vs Il-Kummissjoni
      (Kawża C-590/18 P)
      (2018/C 427/29)
      Lingwa tal-kawża: l-Ingliż
      
         Partijiet
      
      
         Appellanti: Fujikura Ltd (rappreżentant: L. Gyselen, lawyer)
      
         Partijiet oħra fil-proċedura: Il-Kummissjoni Ewropea, Viscas Corp.
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali sa fejn laqgħet il-motiv li jallega ksur tal-prinċipji ta’ proporzjonalità u ta’ trattament ugwali fir-rigward tal-multa imposta fuqha;
               
            
                  —
               
               
                  tagħti s-sentenza finali skont it-tieni frażi tal-ewwel paragrafu tal-Artikolu 61 tal-Istatut tagħha billi:
                  
                              —
                           
                           
                              tannulla l-Artikolu 2(o) tad-deċiżjoni tal-Kummissjoni (1) tat-2 ta’ April 2014 li timponi multa ta’ EUR 8 152 000 fuq Fujikura Ltd.; u
                           
                        
                              —
                           
                           
                              tnaqqas din il-multa b’44 % għal EUR 4 565 120;
                           
                        
            
                  —
               
               
                  tikkundanna lill-Kummissjoni għall-ispejjeż tal-proċeduri.
               
            
         Aggravji u argumenti prinċipali
      
      Il-Qorti Ġenerali wettqet żball ta’ liġi billi vvalidat l-approċċ tal-Kummissjoni li tapplika l-Punt 18 tal-linji Ġwida tagħha tal-2006 (2) bħallikieku l-ksur kollu kien ikopri biss il-“parti Dinjija” tal-kartell u ma kellux “parti intra-ŻEE” li tinvolvi biss il-produtturi Ewropej.
      Minħabba f’hekk, il-Kummissjoni ddeterminat il-valuri nominattivi tal-bejgħ għall-parteċipanti tal-kartell b’mod li naqqset b’mod sinjifikattiv ir-rwol tal-produtturi Ewropej u kabbret ir-rwol tal-produtturi Ażjatiċi, inkluża Fujikura, f’dan il-ksur.
      
         (1)  Deċiżjoni tal-Kummissjoni tat-2 ta’ April 2014 li tirrigwarda proċediment skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE (Il-Każ AT.39610 — Kejbils tal-Elettriku) (notifikat bid-dokument C(2014) 2139 finali) (ĠU 2014, C 319, p. 10)
      
         (2)  Linji Gwida fuq il-metodu ta’ kalkolu tal-multi imposti taħt l-Artikolu 23(2)(a) tar-Regolament Nru 1/2003 (verżjoni bil-Malti mhux disponibbli) (ĠU 2006, C 210, p. 2)